Echipa de studenți a Universității de Vest din Timișoara a obținut locul III în clasamentul general al competiției ”Hexagonul Facultăților de Drept”.
În cadrul ediției din acest an a competiției naționale dedicată studenților de la Drept, care se desfășoară de peste un deceniu, echipa UVT a obținut locul al III-lea în clasamentul general.
”Hexagonului Facultăților de Drept” din 2024 a avut loc la Iași, cu o participare de peste 180 de studenți și profesori de la șapte facultăți din țară. Competiția a inclus trei probe în domeniul Dreptului civil, Dreptului penal și Dreptului constituțional și patru probe sportive (fotbal, streetball, tenis de masă și șah).
Studenții din Timișoara au obținut locul I la proba de Drept civil și proba de șah, respectiv locul II la proba de Drept constituțional și proba de fotbal.
Echipa care a reprezentat Facultatea de Drept din Timișoara a fost alcătuită din: Drept civil – Bianca-Nicoleta Mănoiu și Tudor Mihai Frățilă, coordonați de asist.univ.dr. Maximilian-Andrei Druță și drd. Sergiu Căileanu; Drept constituțional – Oana Alina Tutunaru și Mihai Onea, coordonați de conf.univ.dr. Andreea Verteș-Olteanu; Drept penal –
Vlad Cristian Borcescu și Octavian Ciorba, coordonați de asist.cercet.dr. Cristina Nicorici și drd. Ionela Bleahu; fotbal – Robert Bufanu, Paul Burnaz, Denis Gheorghe, Antonio Ionașcu, Sergiu Petruse, Andrei Savca, Alexandru Trifa, Paul Zamcu, coordonați de conf.univ.dr. Gabriel Bîzoi; streetball – Briana Ciurescu, Anisia Doris David, Anișoara Gaborean, Valentina Denisa Rusu, Georgiana Strachinariu; tenis de masă – Alexandru Dumitru; șah – Paul Paraschiv.
CITEȘTE ȘI: Aquatim a semnat un nou contract de finanțare, în valoare de 148.245.473 de euro, pentru investiții în județul Timiș